CELEX: 62019TN0265
Language: el
Date: 2019-04-19 00:00:00
Title: Υπόθεση T-265/19: Προσφυγή της 19ης Απριλίου 2019 — Ιταλία κατά Επιτροπής

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/95
            
         
      Προσφυγή της 19ης Απριλίου 2019 — Ιταλία κατά Επιτροπής
      (Υπόθεση T-265/19)
      (2019/C 206/84)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ιταλική Δημοκρατία (εκπρόσωποι: R. Guizzi, A. Giordano και G. Palmieri, avvocati dello stato)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο να ακυρώσει, κατά το μέρος που αποτελεί αντικείμενο της παρούσας προσφυγής, την εκτελεστική απόφαση C(2019) 869, της 12ης Φεβρουαρίου 2019, που κοινοποιήθηκε στις 13 Φεβρουαρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ).
      
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Ο πρώτος λόγος ακυρώσεως, σχετικά με την INDAGINE CEB/2017/067/IT, αφορά παράβαση του κανονισμού (ΕΚ) 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (ΕΕ 1999, L 160, σ. 103), και ιδίως του άρθρου 2, παράγραφος 2, παράβαση του κανονισμού (ΕΚ) 1290/2005 του Συμβουλίου, της 21ης Μαΐου 2005, για τη χρηματοδότηση της κοινής γεωργικής πολιτικής (EE 2005, L 209, σ. 1), και ιδίως του άρθρου 31, παράγραφος 2, καθώς και παράβαση του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ 2013, L 347, σ. 549).
                  
                              —
                           
                           
                              Προβάλλεται επίσης παράβαση του άρθρου 5, παράγραφος 4, της Συνθήκης για την Ευρωπαϊκή Ένωση, όπως τροποποιήθηκε από τη Συνθήκη της Λισσαβώνας της 12ης Δεκεμβρίου 2007, και παραβίαση των αρχών της αναλογικότητας και της προστασίας της δικαιολογημένης εμπιστοσύνης.
                           
                        
                              —
                           
                           
                              Τέλος, η προσφεύγουσα προβάλλει κατάχρηση εξουσίας και παράβαση ουσιώδους τύπου λόγω ελλιπούς αιτιολογίας.
                           
                        
            
                  2.
               
               
                  Ο δεύτερος λόγος ακυρώσεως, σχετικά με την INDAGINE FA/2008/067/IT, αφορά παράβαση του κανονισμού (ΕΚ) 1258/1999 και του κανονισμού (ΕΚ) 1290/2005, καθώς και του άρθρου 5 της Συνθήκης για την Ευρωπαϊκή Ένωση.
                  
                              —
                           
                           
                              Η Ιταλική Δημοκρατία προβάλλει, επομένως, κατάχρηση εξουσίας καθώς και παράβαση ουσιώδους τύπου λόγω ελλιπούς αιτιολογίας και επικαλείται παραβίαση των αρχών της αναλογικότητας και της προστασίας της δικαιολογημένης εμπιστοσύνης.